text: Hacker-elever slipper for politiet
  24 april 2014 kl. 15.16
  To drenge i 8. klasse på en skole i Hedensted Kommune slipper med skrækken og undgår en politi-anmeldelse for et hacker-angreb mod skolernes netværk.
  7.000 computere blev lagt ned, da elever på en skole i Hedensted lavede et såkaldt D-DoS angreb på skolens netværk. Ikke færre end 27 skoler var blandt de ramte. Eleverne lavede angrebet for at slippe for en national test.
  - Det har været overvejet om vi skulle anmelde sagen til politiet - men efter en alvorlig snak med de to drenge og deres forældre, er vi indstillet på at lukke sagen, som vi betragter som alvorlige drengestreger, siger Hedensted Kommunes skolechef Peter Hüttel til TV SYD.
  